**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | Pamatojums | | Ministru kabineta rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk – rīkojuma projekts) sagatavots saskaņā ar  1. Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 41. un 43. punktu;  2. Covid-19 infekcijas izplatības seku pārvarēšanas likuma 24. un 25. pants. | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saskaņā ar Ministru kabineta 2020.gada 6.novembra rīkojumu Nr.655 "Par ārkārtējās situācijas izsludināšanu” (turpmāk - Rīkojums) valstī ir izsludināta ārkārtējā situācija, paredzot būtiskus ierobežojumus kā ikdienā, tā arī svētku dienās. Turklāt epidemioloģiskā situācija prasa arvien radikālākus paņēmienus cīņā ar pandēmiju. Taču Lieldienu laiks ir īpašs laiks, kad visas pasaules kristieši gatavojas Jēzus Kristus augšāmcelšanās svētkiem, kas ir cerību laiks.  Ierasti šie svētki Latvijas dievnamos pulcē plašas sabiedrības masas, kas skaitliski pārsniedz aktīvo ikdienas dievlūdzēju skaitu. Tomēr pandēmija un ārkārtējā situācija ievieš nenovēršamas korekcijas arī šajā tradīcijā.  Kristus Augšāmcelšanās svētki – Lieldienas ir kristīgajā pasaulē nozīmīgākie svētki, tie simbolizē ticību un atdzimšanu. Dievkalpojumi Lieldienās ir tradīcija, kas ir pastāvējusi gadsimtiem ilgi un ir neatņemama ticīgo reliģiskās dzīves, kā arī reliģisko organizāciju pamatdogmas sastāvdaļa.  Lai rūpētos par sabiedrības veselības drošību un mazinātu inficēšanās risku ar Covid-19, ārkārtējās situācijas laikā ir noteikti stingri pulcēšanās ierobežojumi, kas skar arī pulcēšanos uz dievkalpojumiem visos Latvijas dievnamos. Lai arī dievnami nav slēgti, šobrīd vairāku reliģisko organizāciju pārstāvji reliģiskās darbības veikšanai izmanto dažādas tehnoloģijas, piemēram, nodrošina dievkalpojumu tiešraidi interneta vidē. Tādēļ reliģiskās organizācijas laika periodā no 2021.gada 1. līdz 4.aprīlim t.sk. aicinās iedzīvotājus palikt savās mājās un piedalīties svētku dievkalpojumos attālināti, tostarp, izmantojot interneta, televīzijas un radio starpniecību. Tomēr ne visi ticīgie var piedalīties dievkalpojumos attālināti, izmantojot modernās tehnoloģijas, tādēļ ļoti būtiski ir nodrošināt tradicionālo konfesiju dievkalpojumu translāciju Latvijas elektroniskajos plašsaziņas līdzekļos, proti, televīzijā un radio.  Neskatoties uz to, ka Latvijas nekomerciālie mediji jau savlaicīgi ir ieplānojuši atsevišķu svētku dievkalpojumu raidīšanu, reliģiskās savienības (baznīcas), lai mazinātu dievlūdzēju iespējamo pieplūdumu reliģiskās darbības veikšanas vietās, ir uzrunājuši atbildīgās ministrijas par nepieciešamību rast risinājumu pārraidīt papildus svētku dievkalpojumus arī komerciālajos mēdijos.  Šobrīd esošās valsts dotācijas ietvaros VSIA "Latvijas Televīzija" plāno pēc tradicionāla ikgadējā plāna pārraidīt  2.aprīlī translāciju no Vatikāna, Krusta ceļu (plkst.23:00), 4.aprīlī Lieldienu dievkalpojumu no Doma baznīcas (plkst.12:00), 5.aprīlī translāciju no Vatikāna, Urbi et Orbi, tāpat tiks pārraidīti kristīgo konfesiju bīskapu apsveikumi.  Savukārt Latvijas Radio 1 ir ieplānojis šādas translācijas:  Ekumenisko krusta ceļu 2.aprīlī (plkst.13:05-14:00), Lieldienu nakts dievkalpojumu Rīgas Lutera baznīcā 3.aprīlī (plkst.22:-24:00), Lieldienu rīta dievkalpojumu Rīgas Domā 4.aprīlī (plkst.12:00- 13:05) un Svēto misi Otrajās Lieldienās Sv.Jēkaba katedrālē (plkst.11:00-12:00). Tāpat 4.aprīlī ir plānots raidīt šādus Lieldienu apsveikumus:  14:05 Latvijas evaņģēliski luteriskās baznīcas arhibīskapa Jāņa Vanaga apsveikums;  15:05 Latvijas Pareizticīgo baznīcas arhibīskapa metropolīta Aleksandra apsveikums Lieldienās;  17:05 Septītās dienas adventistu baznīcas Latvijas draudžu bīskapa Viļņa Latgaļa apsveikums Lieldienās;  18:15 Latvijas Vasarsvētku draudžu apvienības bīskapa Modra Ozoliņkēviča apsveikums Lieldienās;  20:05 Latvijas Baptistu draudžu savienības bīskapa Kaspara Šterna apsveikums;  21:05 Latvijas Romas katoļu baznīcas arhibīskapa metropolīta Zbigņeva Stankeviča apsveikums Lieldienās.  Svētku dievkalpojums ir fundamentāla baznīcas teoloģijas daļa, kas ir pastāvējusi gadsimtiem ilgi, un ir neatņemama Lieldienu sastāvdaļa.  Īpaši krīzes laikā iedzīvotājiem it īpaši nepieciešams atbalsts un garīgā palīdzība, ko sniedz reliģiskās organizācijas, tāpēc it īpaši šajā ārkārtējās situācijas laikā ir svarīgi epidemioloģiskās drošības apsvērumu dēļ sniegt ticīgajiem iespēju svinēt kopā (tiešraidē) – katram paliekot savās mājās.  Reliģiskās organizācijas visā šajā pandēmijas laikā ir saglabājušas lojalitāti valdības lēmumiem un ir sniegušas un arī turpina sniegt iedzīvotājiem ļoti nepieciešamo garīgās aprūpes atbalstu, kā arī aicina iedzīvotājus palikt savās mājās un piedalīties dievkalpojumos attālināti, tostarp, izmantojot internetu, televīzijas un radio starpniecību.  Rīkojuma projekts paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai finansējumu 27 891 *euro* apmērā, ko Tieslietu ministrijapārskaitīsbiedrībai "Katoļu Baznīcas informācijas aģentūra", lai nodrošinātu Lieldienu dievkalpojumu translāciju komerciālajos medijos. Kopā paredzēti desmit dievkalpojumi TV un astoņi dievkalpojumi radio. Dievkalpojumi tiks translēti ReTv, RigaTV24, TV4, Radio Marija Latvija.  Jautājums par finanšu līdzekļu piešķiršanu Lieldienu dievkalpojumu translācijai komerciālajos medijos tika atbalstīts finanšu ministra J.Reira vadības grupas Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam 2021. gada 25. marta sēdē.  Lai nodrošinātu, ka komercdarbības atbalsts netiek sniegts biedrībai "Katoļu Baznīcas informācijas aģentūra", tiks nodrošināts, ka visas finansiālās priekšrocības tiek nodotas komerciālajiem medijiem.  Finansējumu "Katoļu Baznīcas informācijas aģentūra" komerciālajiem medijiem sniegs, ievērojot Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L352) un normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. | | | | | |
| 3. | Projekta izstrādē iesaistītās institūcijas un publiskas personas kapitālsabiedrības | | Tieslietu ministrija. | | | | | |
| 4. | Cita informācija | | Nav. | | | | | |
|  | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| Rīkojuma projekts šo jomu neskar. | | | | | | | | |
|  | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2021. gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | 0 | 0 | 0 | 0 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 0 | 27 891 | 0 | 0 | 0 | 0 | 0 |
| 2.1. valsts pamatbudžets | | 0 | 27 891 | 0 | 0 | 0 | 0 | 0 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | -27 891 | 0 | 0 | 0 | 0 | 0 |
| 3.1. valsts pamatbudžets | | 0 | -27 891 | 0 | 0 | 0 | 0 | 0 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 27 891 | X | 0 | X | 0 | 0 |
| 5. Precizēta finansiālā ietekme | | X | 0 | X | 0 | X | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | |  |  |  | | --- | --- | --- | | **Nepieciešamais finansējums tradicionālo konfesiju Lieldienu dievkalpojumiem TV un radio** ārkārtas situācijas laikā, lai mazinātu cilvēku inficēšanās risku pulcējoties klātienes dievkalpojumos | | | |  | | **Pakalpojums** | **Pakalpojuma sniedzējs** | **Kopā EUR** |  | | TV tiešraides | SIA 4.vara | 4 840 |  | |  | SIA “VIDZEMES TELEVĪZIJA” | 4 840 |  | |  | AS “TV Latvija” | 4 840 |  | | Filmēšana, video režija, informācijas gatavošana | Biedrība INICIA | 5 312 |  | | Radio tiešraides | Biedrība Radio Marija Latvija | 3 267 |  | | Skaņas un gaismu nodrošinājums | Diaogēns audio | 3 582 |  | | Ekumēniskā Krustaceļa producēšana | Nodibinājums Vidzemes katoļu jauniešu centrs | 1 210 |  | |  |  |  |  | | **Kopā: 10 dievkalpojumi TV un  8 dievkalpojumi radio** | Dievkalpojmi tiks translēti ReTv, RigaTV24, TV4, Radio Marija Latvija | **27 891** |  | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Nav. | | | | | | |
| 8. Cita informācija | | Izdevumi tiek segti no valsts budžeta programmas 02.00.00 "Līdzekļi neparedzētiem gadījumiem". | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs                                                                                               Jānis Bordāns

Gavrilova 67046131

[aleksandra.gavrilova@tm.gov.lv](mailto:aleksandra.gavrilova@tm.gov.lv)